CELEX: 62011TN0197
Language: lt
Date: 2011-04-01 00:00:00
Title: Byla T-197/11 P: 2011 m. balandžio 1 d. Europos Komisijos pateiktas apeliacinis skundas dėl 2011 m. sausio 20 d. Tarnautojų teismo sprendimo byloje F-121/07 Strack prieš Komisiją

25.6.2011   
            
            
               LT
            
            
               Europos Sąjungos oficialusis leidinys
            
            
               C 186/26
            
         2011 m. balandžio 1 d. Europos Komisijos pateiktas apeliacinis skundas dėl 2011 m. sausio 20 d. Tarnautojų teismo sprendimo byloje F-121/07 Strack prieš Komisiją
   
   (Byla T-197/11 P)
   2011/C 186/50
   Proceso kalba: vokiečių
   
      Šalys
   
   
      Apeliantė: Europos Komisija, atstovaujama P. Costa de Oliveira ir B. Eggers
   
      Kita proceso šalis: Guido Strack (Kelnas, Vokietija)
   
      Reikalavimai
   
   Apeliantė Bendrojo Teismo prašo:
   
               —
            
            
               Panaikinti 2011 m. sausio 20 d. Tarnautojų Teismo sprendimą Strack prieš Komisiją, F-121/07, tiek, kiek juo teismas atmetė Komisijos prieštaravimą dėl kompetentingumo.
            
         
               —
            
            
               Priteisti iš kiekvienos šalies jos bylinėjimosi apeliacinėje instancijoje išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė remiasi toliau išdėstytais pagrindais.
   Sąjungos teisės, ypač kompetencijos padalijimo tarp Bendrojo Teismo ir Tarnautojų teismo kaip specialiojo teismo pagal SESV 270 straipsnį, skaitomą kartu su Europos Sąjungos pareigūnų tarnybos nuostatų 91 straipsnio 1 dalimi, Reglamento (EB) Nr. 1049/2001 (1) 8 straipsnio 3 dalimi ir SESV 256 straipsnio 1 dalies pirmuoju sakiniu, Europos Sąjungos Teisingumo Teismo statuto 62a straipsniu bei I priedo 1 straipsniu, pažeidimas.
   
               —
            
            
               Jais remiantis Tarnautojų teismas kompetentingas nagrinėti ne apskritai visus Sąjungos ir asmens, kuriam taikomi Pareigūnų tarnybos nuostatai, ginčus, o tik tuos, kurie susiję su asmenis nenaudai taikomos priemonės., kaip jis suprantama pagal Pareigūnų tarnybos nuostatų 90 straipsnio 2 dalį, teisėtumu.
            
         
               —
            
            
               Pareigūnas, pateikęs prašymą susipažinti su dokumentais, laikomas normaliu piliečiu pagal Reglamentą Nr. 1049/2001. Jis turi teisę, naudodamasis specialia reglamente numatyta apskundimo tvarka, pateikti teismui ieškinį dėl panaikinimo. Teisių apsaugos sistema pagal Pareigūnų tarnybos nuostatus ir Skaidrumo reglamentas yra visiškai nesuderinami.
            
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).